FORTH แรลลี่ยาว! บวกอีก 5% “ออลไทม์ไฮ” ลุ้นกำไรปี 65 แตะ 912 ลบ. ปี 66 ทะลุ 1 พันลบ.
FORTH แรลลี่ยาว! บวกอีก 5% “ออลไทม์ไฮ” ลุ้นกำไรปี 65 แตะ 912 ลบ. ปี 66 ทะลุ 1 พันลบ. รับประโยชน์ EV-ตู้เต่าบิน-บุญเติม” หนุนเด่น
FORTH แรลลี่ยาว! บวกอีก 5% “ออลไทม์ไฮ” ลุ้นกำไรปี 65 แตะ 912 ลบ. ปี 66 ทะลุ 1 พันลบ. รับประโยชน์ EV-ตู้เต่าบิน-บุญเติม” หนุนเด่น
12 เม.ย. 2565

ผู้สื่อข่าวรายงานว่า วันนี้ (12 เม.ย.2565) ราคาหุ้น บริษัท ฟอร์ท คอร์ปอเรชั่น จำกัด (มหาชน) หรือ  FORTH ณ เวลา 10.53 น. อยู่ที่ระดับ 38.75 บาท บวกไป  1.75 บาท หรือ 4.73% โดยทำจุดสูงสุดที่ระดับ 39.25 บาท และทำจุดต่ำสุดที่ระดับ 36.50 บาท ด้วยมูลค่าการซื้อขาย 266.33 ล้านบาท โดยราคาหุ้นปรับตัวขึ้นแรงสูงสุดตั้งแต่เข้าตลาดเมื่อวันที่ 8 ก.ย.2549

บล.เคทีบีเอสที ระบุในบทวิเคราะห์(8 เม.ย.2565) ว่า บริษัท ฟอร์ท คอร์ปอเรชั่น จำกัด (มหาชน)  หรือ FORTH ผลิต-ส่งมอบและรับ Order ใหม่ๆ ต่อเนื่อง ได้ประโยชน์จาก EV (Power board) ที่จะมีคำสั่งผลิตจากลูกค้ารายใหญ่ที่ US ส่วนตู้เต่าบิน และตู้บุญเติม ทยอย Roll-out อย่างต่อเนื่อง
นอกจากนี้เดินหน้าประมูลงานใหม่อย่างต่อเนื่อง ส่วนธุรกิจในกลุ่ม SMART Serviceจะได้ประโยชน์จากการเปิดเมืองการจับจ่ายใช่สอยที่เพิ่มขึ้น บริษัทอัพเกรด Software ทั้งตู้เต่าบินและบุญเติมต่อ โดย KTBST ประเมินกำไรสุทธิปี 2565-2566 อยู่ที่ 912 ล้านบาท และ 1 พันล้านบาท โต 26% เทียบช่วงเดียวกันของปีก่อน, 14% เทียบช่วงเดียวกันของปีก่อน ตามลำดับ